Lagarostrobos franklinii

Lagarostrobos franklinii (en la angla lingvo oni uzas la nomojn Huon Pine aŭ Macquarie Pine) estas la sola plantospecio de la monotipa genro Lagarostrobos en la familio de la Podokarpacoj (Podocarpaceae). Tiu estis de Christopher John Quinn en 1982 metita al la genro Dacrydium.

 Disvastigo 
Lagarostrobos franklinii hejmiĝas en Tasmanio. Tie ĝi kreskas apud riveroj kaj sur humidaj montodeklivoj apud la suda kaj okcidentaj marbordoj en alteco inter 150 kaj 600 metroj.

 Priskribo 
eta|maldekstre|folioj de la planto
Ili estas ĉiamverdaj piramidaj arboj, kiuj atingas alton de 21 ĝis 30 metroj kaj trunkan diametron de 70 ĝis 100 centimetroj. La arboŝelo estas griza. La asimilaciaj organoj estas kiel ĉe ĉiuj Podokarpacoj ne pingloj, sed skvamformaj folioj, kiuj longas nur ĉ. 1 mm. Ili preskaŭ aspektas kiel la folioj de cipresoj, sed havas male al ili blankajn stomojn dorsflanke.

La tre malgrandaj strobiloj estas pinte ĉe la branĉetoj; ili havas kvar ĝis ok skvamojn. La globoformaj semoj havas diametron de nur 2  mm.

 Specialaĵoj de la specio 
La klonkolonio povas atingi 10.500 jarojn. Lagarostrobos franklinii estas unu el la plej maljunaj genetoj de la mondo. Pli aĝa nur estas Lomatia tasmanica.

 Fontoj 
 Native Conifers of Tasmania: Huon pine. Parks & Wildlife Service Tasmania.
 Lagarostrobos franklinii (Hook f.) Quinn 1982. The Gymnosperm Database).

 Eksteraj ligiloj 

 IUCN  Konsultita la 19an de Aŭgusto 2018

Kategorio:Podokarpacoj
Kategorio:Pinofitoj
Kategorio:Internacia Ruĝa Listo de Endanĝeritaj Specioj
Kategorio:Arboj de Aŭstralio
Kategorio:Ornamaj arboj